**6-dages kursus om konflikthåndtering**

**Praktiske oplysninger som supplement til programmet**

**Tilmelding** sker via hjemmesiden [www.dorthebirkmose.dk](http://www.dorthebirkmose.dk) under ”Kurser”. Tilmeldingen bindende. Når holdet er fyldt op, sendes fakturaer ud til alle. Hvis man skulle blive forhindret i at deltage, er man velkommen til at give pladsen til en anden. Man skal blot give besked på mail [psykolog.birkmose@gmail.com](mailto:psykolog.birkmose@gmail.com)

**Prisen er 5500 kr + moms.**

Kurset vil blive afholdt med 25 deltagere, og der er plads til 30 deltagere. Pladserne vil blive fordelt efter ”først-til-mølle”-princippet.

Adressen er: **Psykiatrien i Region Syddanmark, Vejle Sygehus, Lille Grundet Hulvej 25, indgang P, 7100 Vejle**. Undervisningslokalet ligger på 3. sal.

For kollektive trafikanter: Undervisningslokalet er placeret ca. 15 minutters gang fra Vejle station (og 5 minutters gang fra Vejle Sygehus station). Googlemaps fører én lidt for langt op af Lille Grundet Hulvej. Man skal dreje til venstre og ind til de røde bygninger, inden man kommer til parkeringshuset. Bygningerne er det tidligere patienthotel og ligger tæt på skoven.

For bilister: Der er gratis parkering på hele sygehusets område. Brug gerne parkeringshuset på Lille Grundet Hulvej, hvor pladserne fra 2. sal er beregnet til kursister. Fra motorvejen kan benyttes både afkørsel Vejle C og Vejle N.

**Forplejningen** består – udover kaffe, the og vand ad libitum hele dagen – af:

En let morgenanretning ved undervisningslokalet

Kl. 12.00 – 12.45: Spisebillet til frokostbuffet og en sodavand i kantinen

Eftermiddagskage og frugt ved undervisningslokalet.

Hele området er røgfrit, så man skal en tur i skoven, hvis man ryger.

Mht **litteratur** forventes det, at man selv har:

* Gammeltoft, B.C. (2016): *Sansestimulering for voksne*. Forlaget Gammeltoft.
* Lading, Å.H. & Jørgensen, B.A. (red.): *Grupper. Om kollektivets bevidste og ubevidste dynamikker*. Frydenlund 2010.

Resten af litteraturen vil man få elektronisk adgang til i god tid inden kursusstart.

De fleste undervisere bruger slides. Disse slides vil man kunne finde samme sted som litteraturen. Vær opmærksom på at det kan være forskelligt, om underviserne gør deres slides tilgængelige før eller efter undervisningen. Husk derfor papir/elektronik til egne notater i løbet af undervisningen.

Der uddeles et **kursusbevis** på den sidste undervisningsdag.

[www.dorthebirkmose.dk](http://www.dorthebirkmose.dk)